title: Rozhodnutie Rady (SZBP) 2018/1083 z 30. júla 2018, ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania

text:
                  31.7.2018

                  SK

                  Úradný vestník Európskej únie

                  L 194/142

         ROZHODNUTIE RADY (SZBP) 2018/1083
         z 30. júla 2018,
         ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 10. novembra 2008 prijala jednotnú akciu 2008/851/SZBP (1), ktorou sa ustanovuje vojenská operácia EÚ Atalanta (ďalej len „Atalanta“).

                     (2)

                     Rozhodnutím Rady (SZBP) 2016/2082 (2) z 28. novembra 2016 sa zmenila jednotná akcia 2008/851/SZBP a operácia Atalanta sa predĺžila do 31. decembra 2018.

                     (3)

                     Strategické preskúmanie operácie Atalanta v roku 2018 viedlo k záveru, že mandát operácie by sa mal predĺžiť do 31. decembra 2020.

                     (4)

                     Spojené kráľovstvo Veľkej Británie a Severného Írska 29. marca 2017 oznámilo Európskej rade v súlade s článkom 50 ods. 2 zmluvy svoj úmysel vystúpiť z Európskej únie.

                     (5)

                     Vzhľadom na článok 50 ods. 3 zmluvy by sa od 29. marca 2019 o 12:00 hod. SEČ mal vymenovať nový veliteľ operácie EÚ, vrátane Strediska pre námornú bezpečnosť v Africkom rohu (MSCHOA), a určiť nový operačný štáb.

                     (6)

                     Politický a bezpečnostný výbor 19. júna 2018 vyjadril súhlas s prijatím ponuky Španielska a Francúzska, pokiaľ ide o presun štruktúr velenia a riadenia operácie Atalanta.

                     (7)

                     Členské štáty, ktoré poskytnú nové štruktúry velenia by mali mať možnosť využívať financovanie spoločných nákladov podľa rozhodnutia Rady (SZBP) 2015/528 (3), ktorým sa ustanovuje mechanizmus správy financovania spoločných nákladov na operácie Únie s vojenskými alebo obrannými dôsledkami.

                     (8)

                     Jednotná akcia 2008/851/SZBP by sa mala zodpovedajúcim spôsobom zmeniť.

                     (9)

                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia, a teda neprispieva na financovanie tejto operácie,

               PRIJALA TOTO ROZHODNUTIE:

            Článok 1
            Jednotná akcia 2008/851/SZBP sa týmto mení takto:

                        1)

                        Článok 3 sa nahrádza takto:

                           „Článok 3
                           Vymenovanie veliteľa operácie EÚ
                           Za veliteľa operácie EÚ sa týmto od 29. marca 2019 o 12:00 hod. SEČ vymenúva viceadmirál Antonio MARTORELL LACAVE, ktorý nastupuje po major generálovi Charlie STICKLANDOVI OBE RM.“

                        2)

                        Článok 4 sa nahrádza takto:

                           „Článok 4
                           Určenie operačného štábu EÚ

                              1.   Operačný štáb EÚ sa nachádza v Northwoode v Spojenom kráľovstve do 29. marca 2019 do 12:00 hod. SEČ.

                              2.   Od 29. marca 2019 o 12:00 hod. SEČ sa operačný štáb EÚ presúva do Roty v Španielsku s výnimkou Strediska pre námornú bezpečnosť v Africkom rohu (MSCHOA), ktoré sa presúva do Brestu vo Francúzsku.“

                        3)

                        V článku 14 sa dopĺňa tento odsek:

                           „6.   Finančná referenčná suma na úhradu spoločných nákladov vojenskej operácie EÚ na obdobie od 1. januára 2019 do 31. decembra 2020 je 11 777 000 EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 je 0 %.“

                        4)

                        Vkladá sa tento článok:

                           „Článok 14a
                           Prechodné finančné opatrenia

                              1.   Od 1. septembra 2018 sa výdavky veliteľa operácie EÚ vymenovaného v článku 3 a operačného štábu EÚ určeného v článku 4 ods. 2 uhrádzajú v súlade s rozhodnutím (SZBP) 2015/528.

                              2.   Rada týmto poveruje Španielsko a Francúzsko, aby spoločné náklady, ktoré vzniknú podľa odseku 1 predbežne financovali a požiadali o ich náhradu v súlade s článkom 27 rozhodnutia Rady (SZBP) 2015/528.“

                        5)

                        V článku 16 sa odsek 3 nahrádza takto:

                           „3.   Operácia EÚ sa skončí 31. decembra 2020.“

            Článok 2
            Toto rozhodnutie nadobúda účinnosť dňom jeho prijatia.

            V Bruseli 30. júla 2018

                  Za Radu

                  predseda

               G. BLÜMEL

            (1)  Jednotná akcia Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Ú. v. EÚ L 301, 12.11.2008, s. 33).

            (2)  Rozhodnutie Rady (SZBP) 2016/2082 z 28. novembra 2016, ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Ú. v. EÚ L 321, 29.11.2016, s. 53).

            (3)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).


title: Rozhodnutie Rady (SZBP) 2018/1084 z 30. júla 2018, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/475

text:
                  31.7.2018

                  SK

                  Úradný vestník Európskej únie

                  L 194/144

         ROZHODNUTIE RADY (SZBP) 2018/1084
         z 30. júla 2018,
         ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/475
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 27. decembra 2001 prijala spoločnú pozíciu 2001/931/SZBP (1).

                     (2)

                     Rada 21. marca 2018 prijala rozhodnutie (SZBP) 2018/475 (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (ďalej len „zoznam“).

                     (3)

                     V súlade s článkom 1 ods. 6 spoločnej pozície 2001/931/SZBP je potrebné pravidelne preskúmavať mená osôb, skupín a subjektov na zozname s cieľom uistiť sa, že existujú dôvody na ich ponechanie v zozname.

                     (4)

                     V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektmi, na ktoré sa vzťahujú články 2, 3 a 4 spoločnej pozície 2001/931/SZBP.

                     (5)

                     Rada overila, že príslušné orgány v zmysle článku 1 ods. 4 spoločnej pozície 2001/931/SZBP prijali vo vzťahu ku všetkým osobám, skupinám a subjektom na zozname rozhodnutie, že sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP. Rada tiež dospela k záveru, že by sa na osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, mali naďalej vzťahovať špecifické reštriktívne opatrenia stanovené v uvedenej spoločnej pozícii.

                     (6)

                     Zoznam by sa mal zodpovedajúcim spôsobom aktualizovať a rozhodnutie (SZBP) 2018/475 by sa malo zrušiť,

               PRIJALA TOTO ROZHODNUTIE:

            Článok 1
            Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.

            Článok 2
            Rozhodnutie (SZBP) 2018/475 sa zrušuje.

            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 30. júla 2018

                  Za Radu

                  predseda

               G. BLÜMEL

            (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

            (2)  Rozhodnutie Rady (SZBP) 2018/475 z 21. marca 2018, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2017/1426 (Ú. v. EÚ L 79, 22.3.2018, s. 26).

            PRÍLOHA

               Zoznam osôb, skupín a subjektov podľa článku 1

            I.   OSOBY

                        1.

                        ABDOLLAHI, Hamed (alias Mustafa Abdullahi), narodený 11.8.1960 v Iráne. Číslo cestovného pasu: D9004878.

                        2.

                        AL-NASSER, Abdelkarim Hussein Mohamed, narodený v Al Ihsa (Saudská Arábia), štátny príslušník Saudskej Arábie.

                        3.

                        AL YACOUB, Ibrahim Salih Mohammed, narodený 16.10.1966 v Tarúte (Saudská Arábia), štátny príslušník Saudskej Arábie.

                        4.

                        ARBABSIAR, Manssor (alias Mansour Arbabsiar), narodený 6.3.1955 alebo 15.3.1955 v Iráne. Štátny príslušník Iránu a USA. Číslo cestovného pasu: C2002515 (Irán); číslo cestovného pasu: 477845448 (USA). Číslo preukazu totožnosti: 07442833, platnosť do: 15.3.2016 (vodičský preukaz USA).

                        5.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), narodený 8.3.1978 v Amsterdame (Holandsko).

                        6.

                        EL HAJJ, Hassan, narodený 22.3.1988 v Zaghdraiyi, Sidon, Libanon, štátny príslušník Kanady. Číslo cestovného pasu: JX446643 (Kanada).

                        7.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, narodený v roku 1963 v Libanone, štátny príslušník Libanonu.

                        8.

                        MELIAD, Farah, narodený 5.11.1980 v Sydney (Austrália), štátny príslušník Austrálie. Číslo cestovného pasu: M2719127 (Austrália).

                        9.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), narodený 14.4.1965 alebo 1.3.1964 v Pakistane, číslo cestovného pasu: 488555.

                        10.

                        ȘANLI, Dalokay (alias Sinan), narodený 13.10.1976 v Pülümüre (Turecko).

                        11.

                        SHAHLAI, Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: (1) Kermanshah, Irán; (2) vojenská základňa Mehran, provincia Ilam, Irán.

                        12.

                        SHAKURI, Ali Gholam, narodený okolo roku 1965 v Teheráne, Irán.

                        13.

                        SOLEIMANI, Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11.3.1957 v Iráne. Štátny príslušník Iránu. Číslo cestovného pasu: 008827 (iránsky diplomatický pas), vydaný v roku 1999. Hodnosť: generálmajor.

                  II.   SKUPINY A SUBJEKTY

                        1.

                        „Abu Nidal Organisation“ – „ANO“ (alias „Fatah Revolutionary Council“, alias „Arab Revolutionary Brigades“, alias „Black September“, alias „Revolutionary Organisation of Socialist Muslims“) („Organizácia Abú Nidála“ – „ANO“, alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“).

                        2.

                        „Al-Aqsa Martyrs' Brigade“ („Brigády mučeníkov Al-Aksá“).

                        3.

                        „Al-Aqsa e.V.“ („Združenie al-Aksá“).

                        4.

                        „Babbar Khalsa“ („Babbar Chalsa“).

                        5.

                        „Communist Party of the Philippines“ vrátane „New People's Army“ – „NPA“ („Komunistická strana Filipín“ vrátane „Novej ľudovej armády“ – „NPA“), Filipíny.

                        6.

                        „Gama'a al-Islamiyya“ (alias „Al-Gama'a al-Islamiyya“) („Islamic Group“ – „IG“) („Islamská skupina“ – „IG“).

                        7.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“) („Front islamských bojovníkov Veľkého východu“).

                        8.

                        „Hamas“ vrátane „Hamas Izzaddín al-Kassám“.

                        9.

                        „Hizballah Military Wing“ („Vojenské krídlo Hizballáhu“) (alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“, alias „Hizb Allah Military Wing“, alias „Jihad Council“ (a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“)).

                        10.

                        „Hizbal Mujahideen“ – „HM“ (Hizbu-l-mudžáhidín).

                        11.

                        „Khalistan Zindabad Force“ – „KZF“.

                        12.

                        „Kurdistan Workers' Party“ – „PKK“ (alias „KADEK“, alias „KONGRA-GEL“) („Strana kurdských pracujúcich“).

                        13.

                        „Liberation Tigers of Tamil Eelam“ – „LTTE“ („Tigre oslobodenia tamilského Ílamu“).

                        14.

                        „Ejército de Liberación Nacional“ („National Liberation Army“) („Národná oslobodzovacia armáda“).

                        15.

                        „Palestinian Islamic Jihad“ – „PIJ“ („Palestínsky islamský džihád“).

                        16.

                        „Popular Front for the Liberation of Palestine“ – „PFLP“ („Ľudový front za oslobodenie Palestíny“).

                        17.

                        „Popular Front for the Liberation of Palestine – General Command“ (alias „PFLP – General Command“) („Ľudový front za oslobodenie Palestíny – hlavné veliteľstvo“).

                        18.

                        „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“), alias „Dev Sol“) („Revolutionary People's Liberation Army/Front/Party“) („Revolučná ľudová oslobodzovacia armáda/front/strana“).

                        19.

                        „Sendero Luminoso“ – „SL“ („Shining Path“) („Svetlý chodník“).

                        20.

                        „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedom Hawks“) („Sokoly za slobodu Kurdistanu“).


title: Rozhodnutie Rady (SZBP) 2018/1085 z 30. júla 2018, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
                  31.7.2018

                  SK

                  Úradný vestník Európskej únie

                  L 194/147

         ROZHODNUTIE RADY (SZBP) 2018/1085
         z 30. júla 2018,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 17. marca 2014 rozhodnutie 2014/145/SZBP.

                     (2)

                     Rada v rámci politiky Únie týkajúcej sa neuznania protiprávnej anexie Krymu a Sevastopola považuje výstavbu Kerčského mosta za ďalšie konanie, ktorým sa narúša územná celistvosť, zvrchovanosť a nezávislosť Ukrajiny.

                     (3)

                     Výstavba tohto mosta a jeho oficiálne otvorenie 15. mája 2018 sú kľúčovými symbolickými krokmi pri upevňovaní kontroly Ruskej federácie nad protiprávne anektovaným Krymom a Sevastopolom a pri ďalšej izolácii polostrova od Ukrajiny.

                     (4)

                     Vzhľadom na vyššie uvedené by sa do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/145/SZBP, mali doplniť ďalšie subjekty.

                     (5)

                     Príloha k rozhodnutiu 2014/145/SZBP by sa mala zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Subjekty uvedené v prílohe k tomuto rozhodnutiu sa dopĺňajú do zoznamu subjektov uvedeného v prílohe k rozhodnutiu 2014/145/SZBP.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 30. júla 2018

                  Za Radu

                  predseda

               G. BLÜMEL

            (1)  Ú. v. EÚ L 78, 17.3.2014, s. 16.

            PRÍLOHA
            Zoznam subjektov uvedených v článku 1

                           Meno

                           Informácie o totožnosti

                           Odôvodnenie

                           Dátum zaradenia do zoznamu

                           „42.

                           AO ‚Institute Giprostroymost – Saint-Petersburg‘
                           АО Институт Гипростроймост – Санкт-Петербург

                           Adresa:

                                       7 Yablochkova street,

                                       St. Petersburg,

                                       197198 Russia

                                       Webové sídlo: http://gpsm.ru

                                       Email: office@gpsm.ru

                           Spoločnosť AO „Institute Giprostroymost – Saint-Petersburg“ sa podieľala na výstavbe Kerčského mosta, ktorý spája Rusko s protiprávne anektovaným Krymským polostrovom, tým, že navrhla jeho konštrukciu. Spoločnosť tak podporuje začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                           31.7.2018

                           43.

                           PJSC Mostotrest
                           ПАО Мостотрест

                           Adresa:

                                       6 Barklaya street,

                                       Bld. 5 Moscow,

                                       121087 Russia

                           Spoločnosť PJSC Mostotrest sa aktívne podieľala na výstavbe Kerčského mosta prostredníctvom svojej štátnej zákazky na údržbu mosta, ktorý spája Rusko s protiprávne anektovaným Krymským polostrovom. Okrem toho jej vlastníkom je osoba (Arkadij Rotenberg), ktorá je už za svoju činnosť narúšajúcu zvrchovanosť Ukrajiny zaradená na zoznam (osoba č. 92 v tejto prílohe). Spoločnosť tak podporuje začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                           31.7.2018

                           44.

                           JSC Zaliv Shipyard
                           Судостроительный завод “Залив”

                           Adresa:

                                       4 Tankistov street,

                                       298310 Kerch,

                                       Crimea

                                       Webové sídlo: http://zalivkerch.com

                           Spoločnosť JSC Zaliv Shipyard sa aktívne podieľala na výstavbe novej železničnej trate ku Kerčskému mostu, ktorý spája Rusko s protiprávne anektovaným Krymským polostrovom. Podporuje tak začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Adresa:

                                       Prospect Vernadskogo 53,

                                       Moscow,

                                       119415 Russia

                                       Webové sídlo: www.ooosgm.com

                           Spoločnosť Stroygazmontazh Corporation (SGM Group) sa aktívne podieľala na výstavbe Kerčského mosta prostredníctvom štátnej zákazky na výstavbu mosta, ktorý spája Rusko s protiprávne anektovaným Krymským polostrovom.
                           Okrem toho jej vlastníkom je osoba (Arkadij Rotenberg), ktorá je už za svoju činnosť narúšajúcu zvrchovanosť Ukrajiny zaradená na zoznam (osoba č. 92 v tejto prílohe). Spoločnosť tak podporuje začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Adresa:

                                       Barklaya street 6, building 7,Moscow,

                                       121087 Russia

                                 Registračné číslo: 1157746088170
                           DIČ: 7730018980
                           Webové sídlo: http://kerch-most.ru/tag/sgam-most
                           Email: kerch-most@yandex.ru

                           Spoločnosť Stroygazmontazh Most OOO je dcérskou spoločnosťou hlavného dodávateľa, spoločnosti Stroygazmontazh, ktorá riadi projekt výstavby mosta cez Kerčský prieliv. Okrem toho jej vlastníkom je osoba (Arkadij Rotenberg), ktorá je už za svoju činnosť narúšajúcu zvrchovanosť Ukrajiny zaradená na zoznam (osoba č. 92 v tejto prílohe). Spoločnosť tak podporuje začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Adresa:
                           133, Chernyshevskogo street, Vologda, Vologodskaya Oblast 160019 Russia
                           122 Grazhdanskiy Prospect, suite 5, Liter A, St. Petersburg 195267, Russia
                           Registračné číslo: 1037804006811 (Rusko)
                           DIČ: 7802059185
                           Webové sídlo: www.zaovad.com
                           Email: office@zaovad.com

                           Spoločnosť CJSC VAD je hlavným dodávateľom zákazky na výstavbu Tavridskej diaľnice na Kryme, cesty cez Kerčský most a prístupových ciest k nemu. Tavridská diaľnica prostredníctvom systému novovybudovaných ciest, ktoré budú slúžiť ako hlavné napojenie na Kerčský most, zabezpečí prístup pre dopravu na Krym. Spoločnosť CJSC VAD tak podporuje začleňovanie protiprávne anektovaného Krymského polostrova do Ruskej federácie, čím sa ďalej narúša územná celistvosť, zvrchovanosť a nezávislosť Ukrajiny.

                           31.7.2018“


Rozhodnutie Komisie z 08/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9018 - Cerberus / WFS) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 24/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9027 - Fosun International Limited / FFT Gesellschaft mbH) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 23/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9058 - Sonae SGPS, SA / Sonae Sierra SGPS, SA) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Komisie (EÚ) 2017/2172 z 20. novembra 2017, ktorým sa mení rozhodnutie 2010/670/EÚ, pokiaľ ide o použitie nevyplatených výnosov z prvého kola výziev na predloženie návrhov [oznámené pod číslom C(2017) 7656]

text:
               22.11.2017

               SK

               Úradný vestník Európskej únie

               L 306/24

         ROZHODNUTIE KOMISIE (EÚ) 2017/2172
   z 20. novembra 2017,
   ktorým sa mení rozhodnutie 2010/670/EÚ, pokiaľ ide o použitie nevyplatených výnosov z prvého kola výziev na predloženie návrhov

         [oznámené pod číslom C(2017) 7656]

   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve a ktorou sa mení a dopĺňa smernica Rady 96/61/ES (1), a najmä na jej článok 10a ods. 8,
   keďže:

               (1)

               V článku 10a ods. 8 smernice 2003/87/ES sa stanovuje mechanizmus financovania komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2 (ďalej len „demonštračné projekty CCS“), ako aj demonštračných projektov využívajúcich inovačné technológie výroby energie z obnoviteľných zdrojov (ďalej len „demonštračné projekty RES“), s použitím 300 miliónov kvót zo systému obchodovania s emisnými kvótami skleníkových plynov v rámci Únie („EU ETS“), ktoré boli vyčlenené pre nových účastníkov, ale zatiaľ neboli pridelené.

               (2)

               Vo svojom rozhodnutí 2010/670/EÚ (2) Komisia stanovila pravidlá a kritériá výberu a realizácie týchto projektov a základné princípy speňažovania kvót a riadenia výnosov.

               (3)

               Do polovice roku 2014 boli v nadväznosti na prvú a druhú výzvu na predloženie návrhov poskytnuté finančné prostriedky na podporu realizácie 39 demonštračných projektov RES a CCS v 20 členských štátoch EÚ. Avšak vzhľadom na náročné hospodárske prostredie na celom svete a v EÚ bolo pre okolo 20 projektov, ktoré boli vybrané v prvej výzve na predloženie návrhov, ťažké získať dostatočný kapitál alebo prilákať ďalších investorov. V dôsledku toho sa do 31. decembra 2016 prijalo konečné investičné rozhodnutie v súlade s článkom 9 rozhodnutia 2010/670/EÚ pre 14 projektov, pričom zostalo nevyužitých najmenej 436 miliónov EUR určených pre vybrané projekty v rámci tejto prvej výzvy na predloženie návrhov.

               (4)

               Nevyplatené finančné prostriedky by sa mali použiť na priame financovanie projektov v rozsahu vymedzenom v článku 10a ods. 8 smernice 2003/87/ES. Vzhľadom na špecifickú situáciu pri vysoko inovačných demonštračných projektoch RES a CCS by sa časť finančných prostriedkov mala poskytnúť vo forme grantov.

               (5)

               S cieľom zvýšiť investície do týchto vysoko inovačných projektov v odvetví energetiky v EÚ, čo je priorita uznaná Komisiou v jej oznámení o urýchlení inovácie v oblasti čistej energie (3), nevyplatené výnosy z prvej výzvy na predloženie návrhov by mali byť bezodkladne použité, prednostne s využitím nástroja InnovFin Energy Demo Projects v rámci programu Horizont 2020 (4). Táto podpora bude dopĺňať existujúcu a budúcu finančnú podporu, ako sú napríklad granty v rámci programu Horizont 2020.

               (6)

               S cieľom zvýšiť investície do týchto vysoko inovačných projektov v odvetví dopravy, oprávnené projekty by mali podporovať len inovačné, opakovateľné a škálovateľné využívanie energie z obnoviteľných zdrojov, pričom by sa mal využiť dlhový nástroj v odvetví dopravy v rámci Nástroja na prepájanie Európy (5).

               (7)

               Vybrané projekty v rámci prvej alebo druhej výzvy na predloženie návrhov, v súvislosti s ktorými sa prijalo konečné investičné rozhodnutie a ktoré sa realizujú, sa budú považovať za oprávnené na podanie žiadosti v rámci príslušného finančného nástroja.

               (8)

               S cieľom zvyšovať povedomie širokej verejnosti o príslušných finančných nástrojoch budú Komisia a Európska investičná banka naďalej pravidelne organizovať špecializované technické semináre pre členské štáty a sponzorov projektov.

               (9)

               Komisia bude v dostatočnom predstihu informovať Výbor pre zmenu klímy o vývoji príslušných dohôd o delegovaní medzi Komisiou a Európskou investičnou bankou, najmä pokiaľ ide o súvisiace kritériá oprávnenosti, ako aj o uplatňovaní príslušných finančných nástrojov, predovšetkým o charakteristikách projektov a hodnotení projektových žiadostí, a v neposlednom rade bude informovať aj o použití prerozdelených výnosov, pričom náležite zohľadní názory členských štátov.

               (10)

               Opatrenia stanovené v tomto rozhodnutí sú v súlade so stanoviskom Výboru pre zmenu klímy,

         PRIJALA TOTO ROZHODNUTIE:
   Článok 1
   Rozhodnutie 2010/670/EÚ sa mení takto:

               1.

               V článku 2 sa vkladá tento odsek 4:
               „4.   Všetky nevyplatené výnosy z prvého kola výziev na predloženie návrhov sa sprístupnia na podporu priekopníckych inovačných, opakovateľných a na demonštratívne predvedenie vo veľkom pripravených demonštračných projektov CCS a RES, s využitím príslušných finančných nástrojov riadených skupinou Európskej investičnej banky, prednostne s využitím nástroja InnovFin Energy Demo Projects a dlhového nástroja v odvetví dopravy v rámci Nástroja na prepájanie Európy.
               Predchádzajúci odsek, články 6 a 8, článok 11 ods. 1 až 5, článok 11 ods. 6 prvý a druhý pododsek a článok 13 sa na použitie týchto výnosov neuplatňujú.
               Komisia v dostatočnom predstihu informuje Výbor pre zmenu klímy o vývoji príslušných dohôd o delegovaní medzi Komisiou a Európskou investičnou bankou, najmä pokiaľ ide o súvisiace kritériá oprávnenosti, ako aj o uplatňovaní príslušných finančných nástrojov, predovšetkým o charakteristikách projektov a hodnotení projektových žiadostí, a v neposlednom rade bude informovať aj o použití prerozdelených výnosov, pričom náležite zohľadní názory členských štátov.“

               2.

               V článku 14 sa dopĺňa tento odsek:
               „Komisia pravidelne predkladá správy Výboru pre zmenu klímy o používaní výnosov uvedených v článku 2 ods. 4 vrátane predbežných informácií o plánovanej podpore projektov a časti podpory, ktorá má byť poskytnutá vo forme grantov, geografickom rozdelení projektov, rozsahu projektov a technologickom pokrytí, ex post informácií o postupe realizácie projektov, zamedzení emisiám CO2, finančnej páke, zvyšovaní povedomia a získaných poznatkoch v relevantných prípadoch.“

         Článok 2
   Toto rozhodnutie je určené členským štátom.

      V Bruseli 20. novembra 2017

            Za Komisiu

         Miguel ARIAS CAÑETE

            člen Komisie

      (1)  Ú. v. EÚ L 275, 25.10.2003, s. 32.

      (2)  Rozhodnutie Komisie 2010/670/EÚ z 3. novembra 2010, ktorým sa ustanovujú kritériá a opatrenia na financovanie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2, ako aj demonštračných projektov využívajúcich inovačné technológie výroby energie z obnoviteľných zdrojov v rámci systému obchodovania s emisnými kvótami skleníkových plynov v Spoločenstve vytvoreného smernicou Európskeho parlamentu a Rady 2003/87/ES (Ú. v. EÚ L 290, 6.11.2010, s. 39).

      (3)  C(2016) 763 final.

      (4)  Rozhodnutie Rady 2013/743/EÚ z 3. decembra 2013, ktorým sa zriaďuje osobitný program na vykonávanie programu Horizont 2020 – rámcový program pre výskum a inováciu (2014 – 2020) a ktorým sa zrušujú rozhodnutia 2006/971/ES, 2006/972/ES, 2006/973/ES, 2006/974/ES a 2006/975/ES (Ú. v. EÚ L 347, 20.12.2013, s. 965).

      (5)  Nariadenie Európskeho parlamentu a Rady (EÚ) č. 1316/2013 z 11. decembra 2013 o zriadení Nástroja na prepájanie Európy, ktorým sa mení nariadenie (EÚ) č. 913/2010 a zrušujú sa nariadenia (ES) č. 680/2007 a (ES) č. 67/2010 (Ú. v. EÚ L 348, 20.12.2013, s. 129).


title: Rozhodnutie Rady (EÚ) 2017/2171 z 20. novembra 2017 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2019, ročnej sumy na rok 2018, prvej splátky na rok 2018 a orientačnej a nezáväznej predpovede očakávaných ročných súm na roky 2020 a 2021

text:
               22.11.2017

               SK

               Úradný vestník Európskej únie

               L 306/21

         ROZHODNUTIE RADY (EÚ) 2017/2171
   z 20. novembra 2017
   o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2019, ročnej sumy na rok 2018, prvej splátky na rok 2018 a orientačnej a nezáväznej predpovede očakávaných ročných súm na roky 2020 a 2021
   RADA EURÓPSKEJ ÚNIE,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), v znení posledných zmien (ďalej len „Dohoda o partnerstve AKT – EÚ“),
   so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (2) (ďalej len „vnútorná dohoda“), a najmä na jej článok 7 ods. 2,
   so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (3) (ďalej len „nariadenie o rozpočtových pravidlách pre 11. ERF“), a najmä na jeho článok 21 ods. 2,
   so zreteľom na návrh Európskej komisie,
   keďže:

               (1)

               V súlade s postupom stanoveným v článku 21 ods. 2 nariadenia o rozpočtových pravidlách pre 11. ERF Komisia do 15. októbra 2017 predložila návrh, v ktorom stanovila a) strop pre ročnú sumu príspevkov členských štátov do Európskeho rozvojového fondu (ďalej len „ERF“) na rok 2019; b) ročnú sumu príspevkov členských štátov do ERF na rok 2018; c) sumu prvej splátky príspevku na rok 2018; a d) orientačnú, nezáväznú predpoveď očakávaných ročných súm príspevkov na roky 2020 a 2021.

               (2)

               V súlade s článkom 52 nariadenia o rozpočtových pravidlách pre 11. ERF Európska investičná banka (ďalej len „EIB“) 4. septembra 2017 zaslala Komisii svoje aktualizované odhady záväzkov a platieb týkajúce sa nástrojov, ktoré spravuje.

               (3)

               V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF. Malo by sa preto vyzvať na poskytnutie finančných príspevkov v rámci 10. ERF pre EIB a v rámci 11. ERF pre Komisiu.

               (4)

               V rozhodnutí Rady (EÚ) 2016/2026 (4) bol stanovený strop pre ročnú sumu príspevkov členských štátov do ERF na rok 2018 vo výške 4 550 000 000 EUR pre Komisiu a vo výške 250 000 000 EUR pre EIB.

               (5)

               V rozhodnutí Rady (EÚ) 2017/1206 (5) bolo stanovené zníženie príspevku o sumu 200 000 000 EUR z finančných prostriedkov uvoľnených v rámci ôsmeho a deviateho ERF,

         PRIJALA TOTO ROZHODNUTIE:
   Článok 1
   Týmto sa strop ročnej sumy príspevkov členských štátov do ERF na rok 2019 stanovuje na 4 900 000 000 EUR. Rozdeľuje sa na 4 600 000 000 EUR pre Komisiu a 300 000 000 EUR pre EIB.
   Článok 2
   Týmto sa ročná suma príspevkov členských štátov do ERF na rok 2018 stanovuje na 4 800 000 000 EUR. Rozdeľuje sa na 4 550 000 000 EUR pre Komisiu a 250 000 000 EUR pre EIB.
   Článok 3
   Jednotlivé príspevky do ERF, ktoré majú členské štáty uhradiť Komisii a EIB vo forme prvej splátky na rok 2018, sú stanovené v tabuľke v prílohe k tomuto rozhodnutiu.
   Úhrady týchto príspevkov možno kombinovať s úpravami v rámci uplatňovania zníženia príspevkov o sumu 200 000 000 EUR z finančných prostriedkov uvoľnených v rámci ôsmeho a deviateho ERF, a to na základe plánov úprav, ktoré oznámili jednotlivé členské štáty.
   Článok 4
   Orientačná, nezáväzná predpoveď očakávanej ročnej sumy príspevkov na rok 2020 sa týmto stanovuje na 4 600 000 000 EUR pre Komisiu a 300 000 000 EUR pre EIB a na rok 2021 na 4 700 000 000 EUR pre Komisiu a 300 000 000 EUR pre EIB.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 20. novembra 2017

            Za Radu

            predseda

         M. MAASIKAS

      (1)  Ú. v. ES L 317, 15.12.2000, s. 3.

      (2)  Ú. v. EÚ L 210, 6.8.2013, s. 1.

      (3)  Ú. v. EÚ L 58, 3.3.2015, s. 17.

      (4)  Rozhodnutie Rady (EÚ) 2016/2026 z 15. novembra 2016 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2018, ročnej sumy na rok 2017 a prvej splátky na rok 2017 a orientačnej a nezáväznej predpovede očakávaných ročných súm na roky 2019 a 2020 (Ú. v. EÚ L 313, 19.11.2016, s. 25).

      (5)  Rozhodnutie Rady (EÚ) 2017/1206 zo 4. júla 2017 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2017 (Ú. v. EÚ L 173, 6.7.2017, s. 15).

      PRÍLOHA

                  ČLENSKÉ ŠTÁTY

                  Kľúč na určenie príspevkov do 10. ERF v %

                  Kľúč na určenie príspevkov do 11. ERF v %

                  1. splátka na rok 2018 (v EUR)

                  Spolu

                  pre Komisiu 11. ERF

                  pre EIB 10. ERF

                  BELGICKO

                  3,53

                  3,24927

                  66 610 035,00

                  5 295 000,00

                  71 905 035,00

                  BULHARSKO

                  0,14

                  0,21853

                  4 479 865,00

                  210 000,00

                  4 689 865,00

                  ČESKÁ REPUBLIKA

                  0,51

                  0,79745

                  16 347 725,00

                  765 000,00

                  17 112 725,00

                  DÁNSKO

                  2,00

                  1,98045

                  40 599 225,00

                  3 000 000,00

                  43 599 225,00

                  NEMECKO

                  20,50

                  20,57980

                  421 885 900,00

                  30 750 000,00

                  452 635 900,00

                  ESTÓNSKO

                  0,05

                  0,08635

                  1 770 175,00

                  75 000,00

                  1 845 175,00

                  ÍRSKO

                  0,91

                  0,94006

                  19 271 230,00

                  1 365 000,00

                  20 636 230,00

                  GRÉCKO

                  1,47

                  1,50735

                  30 900 675,00

                  2 205 000,00

                  33 105 675,00

                  ŠPANIELSKO

                  7,85

                  7,93248

                  162 615 840,00

                  11 775 000,00

                  174 390 840,00

                  FRANCÚZSKO

                  19,55

                  17,81269

                  365 160 145,00

                  29 325 000,00

                  394 485 145,00

                  CHORVÁTSKO

                  0,00

                  0,22518

                  4 616 190,00

                  0,00

                  4 616 190,00

                  TALIANSKO

                  12,86

                  12,53009

                  256 866 845,00

                  19 290 000,00

                  276 156 845,00

                  CYPRUS

                  0,09

                  0,11162

                  2 288 210,00

                  135 000,00

                  2 423 210,00

                  LOTYŠSKO

                  0,07

                  0,11612

                  2 380 460,00

                  105 000,00

                  2 485 460,00

                  LITVA

                  0,12

                  0,18077

                  3 705 785,00

                  180 000,00

                  3 885 785,00

                  LUXEMBURSKO

                  0,27

                  0,25509

                  5 229 345,00

                  405 000,00

                  5 634 345,00

                  MAĎARSKO

                  0,55

                  0,61456

                  12 598 480,00

                  825 000,00

                  13 423 480,00

                  ΜΑLTA

                  0,03

                  0,03801

                  779 205,00

                  45 000,00

                  824 205,00

                  HOLANDSKO

                  4,85

                  4,77678

                  97 923 990,00

                  7 275 000,00

                  105 198 990,00

                  RAKÚSKO

                  2,41

                  2,39757

                  49 150 185,00

                  3 615 000,00

                  52 765 185,00

                  POĽSKO

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGALSKO

                  1,15

                  1,19679

                  24 534 195,00

                  1 725 000,00

                  26 259 195,00

                  RUMUNSKO

                  0,37

                  0,71815

                  14 722 075,00

                  555 000,00

                  15 277 075,00

                  SLOVINSKO

                  0,18

                  0,22452

                  4 602 660,00

                  270 000,00

                  4 872 660,00

                  SLOVENSKO

                  0,21

                  0,37616

                  7 711 280,00

                  315 000,00

                  8 026 280,00

                  FÍNSKO

                  1,47

                  1,50909

                  30 936 345,00

                  2 205 000,00

                  33 141 345,00

                  ŠVÉDSKO

                  2,74

                  2,93911

                  60 251 755,00

                  4 110 000,00

                  64 361 755,00

                  SPOJENÉ KRÁĽOVSTVO

                  14,82

                  14,67862

                  300 911 710,00

                  22 230 000,00

                  323 141 710,00

                  EÚ-28 SPOLU

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Rozhodnutie Rady (EÚ) 2017/2182 z 20. novembra 2017 o podpise dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch, v mene Európskej únie

text:
               24.11.2017

               SK

               Úradný vestník Európskej únie

               L 309/1

         ROZHODNUTIE RADY (EÚ) 2017/2182
   z 20. novembra 2017
   o podpise dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               V článku 19 Dohody o Európskom hospodárskom priestore (ďalej len „dohoda o EHP“) sa stanovuje, že zmluvné strany sa zaväzujú pokračovať vo svojom úsilí s cieľom dosiahnuť postupnú liberalizáciu obchodu s poľnohospodárskymi výrobkami.

               (2)

               Rada 18. novembra 2014 poverila Komisiu, aby začala rokovania s Nórskom s cieľom dosiahnuť väčšiu liberalizáciu dvojstranného obchodu s poľnohospodárskymi výrobkami podľa článku 19 dohody o EHP. Rokovania sa úspešne skončili a dohoda vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (ďalej len „dohoda“) bola 5. apríla 2017 parafovaná.

               (3)

               Dohoda by sa mala v mene Únie podpísať s výhradou jej neskoršieho uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch, s výhradou uzavretia uvedenej dohody (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 20. novembra 2017

            Za Radu

            predseda

         M. MAASIKAS

      (1)  Text dohody sa uverejní v úradnom vestníku spolu s rozhodnutím o jej uzavretí.


               24.11.2017

               SK

               Úradný vestník Európskej únie

               C 399/204

         P8_TA(2015)0436
   Žiadosť o zbavenie imunity Georgiosa Kyrtsosa
   Rozhodnutie Európskeho parlamentu z 15. decembra 2015 o žiadosti o zbavenie imunity Georgiosa Kyrtsosa (2015/2238(IMM))
   (2017/C 399/26)

      Európsky parlament,

               —

               so zreteľom na žiadosť o zbavenie imunity Georgiosa Kyrtsosa, ktorú 21. júla 2015 podala prokuratúra pri gréckom Najvyššom súde v súvislosti so sťažnosťou inšpektorátu práce východnej Atiky týkajúcej sa nevyplácania miezd (1) a ktorá bola oznámená na plenárnej schôdzi 9. septembra 2015,

               —

               so zreteľom na skutočnosť, že Georgios Kyrtsos sa vzdal svojho práva na vypočutie podľa článku 9 ods. 5 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (2),

               —

               so zreteľom na článok 62 Ústavy Helénskej republiky,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0358/2015),

               A.

               keďže prokuratúra pri Najvyššom súde Grécka požiadala o zbavenie imunity poslanca Európskeho parlamentu Georgiosa Kyrtsosa v súvislosti s možnou žalobou vo veci údajného trestného činu;

               B.

               keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunity priznané členom parlamentu daného štátu;

               C.

               keďže v článku 62 Ústavy Helénskej republiky sa stanovuje, že poslanci parlamentu nesmú byť počas volebného obdobia stíhaní, zatýkaní, väznení ani inak obmedzovaní bez predchádzajúceho povolenia parlamentu;

               D.

               keďže Georgios Kyrtsos je obvinený z nevyplatenia časti mzdy jednému zo svojich bývalých zamestnancov;

               E.

               keďže toto obvinenie sa týka časti mzdy za rok 2013 pre bývalého zamestnanca dvoch novinových vydavateľstiev, ktorých bol Georgios Kyrtsos v tom čase manažérom, a je namierené proti Georgiosovi Kyrtsosovi ako bývalému manažérovi týchto podnikov;

               F.

               keďže údajný trestný čin zjavne nemá nič spoločného s pôsobením Georgiosa Kyrtsosa vo funkcii poslanca Európskeho parlamentu, ale súvisí skôr s jeho predchádzajúcim postavením manažéra dvoch novinových vydavateľstiev;

               G.

               keďže trestné stíhanie sa netýka názorov vyjadrených alebo hlasov odovzdaných pri výkone funkcie dotknutého poslanca Európskeho parlamentu na účely článku 8 Protokolu č. 7 o výsadách a imunitách Európskej únie;

               H.

               keďže neexistuje dôvod na podozrenie, že hlavným zámerom trestného konania by bolo poškodiť politickú činnosť poslanca (fumus persecutionis) vzhľadom na to, že trestné stíhanie sa začalo niekoľko rokov pred nástupom poslanca do funkcie;

               1.

               rozhodol zbaviť Georgiosa Kyrtsosa imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru gréckym orgánom.

      (1)  Referenčné číslo dokumentu ABM:IB2014/8927.

      (2)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


               24.11.2017

               SK

               Úradný vestník Európskej únie

               C 399/235

         P8_TA(2015)0449
   Rozhodnutie nevzniesť námietku voči delegovanému aktu: vzorové nariadenie o rozpočtových pravidlách pre subjekty verejno-súkromného partnerstva
   Rozhodnutie Európskeho parlamentu nevzniesť námietku voči delegovanému nariadeniu Komisie z 30. októbra 2015, ktorým sa mení delegované nariadenie (EÚ) č. 110/2014 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (C(2015)07554 – 2015/2940(DEA))
   (2017/C 399/48)

      Európsky parlament,

               —

               so zreteľom na delegované nariadenie Komisie (C(2015)07554),

               —

               so zreteľom na list Komisie z 12. novembra 2015, ktorým Komisia žiada Európsky parlament, aby oznámil, že nevznesie námietku voči delegovanému nariadeniu,

               —

               so zreteľom na list Výboru pre rozpočet a Výboru pre kontrolu rozpočtu predsedovi Konferencie predsedov výborov z 27. novembra 2015,

               —

               so zreteľom na článok 290 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 210,

               —

               so zreteľom na nariadenie Európskeho parlamentu a Rady (EÚ, Euratom) 2015/1929 z 28. októbra 2015, ktorým sa mení nariadenie (EÚ, Euratom) č. 966/2012 (2),

               —

               so zreteľom na odporúčanie pre rozhodnutie Výboru pre rozpočet a Výboru pre kontrolu rozpočtu,

               —

               so zreteľom na článok 105 ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 105 ods. 6 rokovacieho poriadku, ktorá vypršala 15. decembra 2015,

               A.

               keďže v spoločnom vyhlásení Európskeho parlamentu, Rady a Komisie o osobitnom udeľovaní absolutória pre spoločné podniky podľa článku 209 nariadenia o rozpočtových pravidlách (3) tri inštitúcie vyjadrili najmä úmysel „navrhnúť príslušné zmeny článku 209 a článku 60 ods. 7 nariadenia o rozpočtových pravidlách v rámci budúcej revízie nariadenia o rozpočtových pravidlách“;

               B.

               keďže nariadenie (EÚ, Euratom) č. 966/2012 bolo zmenené 28. októbra 2015 nariadením (EÚ, Euratom) 2015/1929, ktoré popri zosúladení so smernicami 2014/23/EÚ (4) a 2014/24/EÚ (5) a posilnení systému ochrany rozpočtu EÚ zmenilo jeho články 209 a 60, čím zosúladilo pravidlá o absolutóriu, externom audite a predkladaní výročných správ orgánov konajúcich podľa článku 209 nariadenia o rozpočtových pravidlách s pravidlami pre orgány konajúce podľa článku 208;

               C.

               keďže Komisia 30. októbra 2015 prijala delegované nariadenie (C(2015)07554), ktorým sa mení delegované nariadenie Komisie (EÚ) č. 110/2014 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia (EÚ, Euratom) č. 966/2012 (zosúladenie so zodpovedajúcimi ustanoveniami delegovaného nariadenia (EÚ) č. 1271/2013, ktoré sa vzťahujú na subjekty uvedené v článku 208 nariadenia o rozpočtových pravidlách), s cieľom zabezpečiť, aby sa mohla uplatňovať od začiatku rozpočtového roka, čím sa zaistí jasný prechod k novým pravidlám;

               D.

               keďže podľa článku 210 nariadenia (EÚ, Euratom) č. 966/2012, ktorý splnomocňuje Komisiu prijímať takéto delegované akty, môže delegované nariadenie (C(2015)07554) v zásade nadobudnúť účinnosť až na konci obdobia preskúmania Európskym parlamentom a Radou, ktoré trvá dva mesiace od dátumu oznámenia – t.j. do 30. decembra 2015 – a môže sa predĺžiť o ďalšie dva mesiace;

               E.

               keďže Komisia však požiadala Európsky parlament 12. novembra 2015, aby v prípade, ak nemá v úmysle vzniesť námietku voči delegovanému aktu, túto skutočnosť oznámil Komisii do 21. decembra 2015, keďže na zabezpečenie včasného vydania v úradnom vestníku do 31. decembra 2015 a tým nadobudnutia účinnosti delegovaného aktu v plánovanom termíne 1. januára 2016 by musel byť postúpený Úradu pre publikácie do 21. decembra 2015;

               1.

               oznamuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie Rade a Komisii.

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 286, 30.10.2015, s. 1.

      (3)  Ú. v. EÚ L 163, 29.5.2014, s. 21.

      (4)  Smernica Európskeho parlamentu a Rady 2014/23/EÚ z 26. februára 2014 o udeľovaní koncesií (Ú. v. EÚ L 94, 28.3.2014, s. 1).

      (5)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 28.3.2014, s. 65).


               24.11.2017

               SK

               Úradný vestník Európskej únie

               C 399/237

         P8_TA(2015)0450
   Predĺženie funkčného obdobia predsedu Európskeho orgánu pre bankovníctvo (EBA)
   Rozhodnutie Európskeho parlamentu zo 16. decembra 2015 o predĺžení funkčného obdobia predsedu Európskeho orgánu pre bankovníctvo (EBA) (C8-0313/2015 – 2015/0903(NLE))
   (Schválenie)
   (2017/C 399/49)

      Európsky parlament,

               —

               so zreteľom na návrh Rady orgánov dohľadu Európskeho orgánu pre bankovníctvo (EBA) z 8. septembra 2015 predĺžiť funkčné obdobie predsedu EBA o ďalšie päťročné obdobie (C8-0313/2015),

               —

               so zreteľom na článok 48 ods. 4 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1),

               —

               so zreteľom na rokovací poriadok,

               —

               so zreteľom na správu Výboru pre hospodárske a menové veci (A8-0347/2015),

               A.

               keďže v roku 2011 v súlade s článkom 48 ods. 2 nariadenia (EÚ) č. 1093/2010 Rada orgánov dohľadu EBA vymenovala prvého predsedu EBA na základe otvoreného výberového konania na funkčné obdobie piatich rokov;

               B.

               keďže článok 48 ods. 4 nariadenia (EÚ) č. 1093/2010 stanovuje, že Rada orgánov dohľadu EBA môže po zohľadnení hodnotenia uvedeného v danom ustanovení predĺžiť funkčné obdobie predsedu EBA jedenkrát s výhradou potvrdenia Európskym parlamentom;

               C.

               keďže 8. septembra 2015 Rada orgánov dohľadu EBA navrhla predĺžiť funkčné obdobie úradujúcemu predsedovi EBA Andreovi Enriovi o ďalšie päťročné obdobie a informovala o tom Európsky parlament;

               D.

               keďže Výbor pre hospodárske a menové veci usporiadal 17. novembra 2015 vypočutie úradujúceho predsedu EBA Andreu Enriu, počas ktorého Andrea Enria predniesol úvodné vyhlásenie a následne odpovedal na otázky členov výboru;

               1.

               schvaľuje návrh predĺžiť funkčné obdobie Andreu Enriu ako predsedu EBA o ďalšie päťročné obdobie;

               2.

               poveruje svojho predsedu, aby postúpil toto rozhodnutie Rade, Komisii, EBA a vládam členských štátov.

      (1)  Ú. v. EÚ L 331, 15.12.2010, s. 12.


               24.11.2017

               SK

               Úradný vestník Európskej únie

               C 399/206

         P8_TA(2015)0437
   Žiadosť o zbavenie imunity Steliosa Koulogloua
   Rozhodnutie Európskeho parlamentu z 15. decembra 2015 o žiadosti o zbavenie imunity Steliosa Koulogloa (2015/2239(IMM))
   (2017/C 399/27)

      Európsky parlament,

               —

               so zreteľom na žiadosť o zbavenie imunity Steliosa Koulogloua, ktorú 7. augusta 2015 podala prokuratúra pri gréckom Najvyššom súde v súvislosti s obvineniami z urážky na cti a ohovárania (1) a ktorá bola oznámená na plenárnej schôdzi 9. septembra 2015,

               —

               so zreteľom na skutočnosť, že Stelios Kouloglou sa vzdal svojho práva na vypočutie podľa článku 9 ods. 5 rokovacieho poriadku,

               —

               so zreteľom na články 8 a 9 Protokolu č. 7o výsadách a imunitách Európskej únie a článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (2),

               —

               so zreteľom na článok 62 Ústavy Helénskej republiky,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0356/2015),

               A.

               keďže prokuratúra pri gréckom Najvyššom súde požiadala o zbavenie imunity poslanca Európskeho parlamentu Steliosa Koulogloua v súvislosti s možnou žalobou vo veci údajného spáchania trestného činu;

               B.

               keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunity priznané členom parlamentu daného štátu;

               C.

               keďže v článku 62 Ústavy Helénskej republiky sa stanovuje, že poslanci parlamentu nesmú byť počas volebného obdobia stíhaní, zatýkaní, väznení ani inak obmedzovaní bez predchádzajúceho povolenia parlamentu;

               D.

               keďže Stelios Kouloglou je obvinený z urážky na cti a ohovárania väzenského personálu v Patrase;

               E.

               keďže toto obvinenie sa týka vyjadrení, ktoré Stelios Kouloglou údajne poskytol tlači v roku 2010 v súvislosti s bezúhonnosťou niektorých členov väzenského personálu v Patrase v čase, keď pôsobil ako novinár a venoval sa prevažne produkcii televízneho spravodajstva;

               F.

               keďže údajný trestný čin zjavne nemá nič spoločné s pôsobením Steliosa Koulogloua vo funkcii poslanca Európskeho parlamentu, ale súvisí skôr s jeho predchádzajúcou pozíciou televízneho reportéra;

               G.

               keďže trestné stíhanie sa netýka názorov vyjadrených alebo hlasov odovzdaných pri výkone funkcie dotknutého poslanca Európskeho parlamentu na účely článku 8 Protokolu č. 7 o výsadách a imunitách Európskej únie;

               H.

               keďže neexistuje dôvod na podozrenie, že hlavným zámerom trestného konania by bolo poškodiť politickú činnosť poslanca (fumus persecutionis) vzhľadom na to, že trestné stíhanie sa začalo niekoľko rokov pred nástupom poslanca do funkcie;

               I.

               keďže grécke orgány požiadali Európsky parlament o odpoveď najneskôr do 7. októbra 2015, pretože inak by bolo trestné stíhanie premlčané, ale keďže procesné požiadavky Európskeho parlamentu neumožňujú prijatie rozhodnutia v takom krátkom časovom rámci;

               J.

               keďže Výbor pre právne veci sa však na základe uváženého stanoviska domnieva, že v zmysle rozsudku č. 1126/1994 gréckeho Najvyššieho súdu sa premlčanie v každom prípade pozastavuje až na tri roky, kým je Stelios Kouloglou poslancom Európskeho parlamentu;

               1.

               rozhodol zbaviť Steliosa Koulogloua imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru gréckym orgánom.

      (1)  Referenčné číslo dokumentu ABM:IΓ/2011/11882.

      (2)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


               24.11.2017

               SK

               Úradný vestník Európskej únie

               C 399/239

         P8_TA(2015)0452
   Predĺženie funkčného obdobia predsedu Európskeho orgánu pre cenné papiere a trhy (ESMA)
   Rozhodnutie Európskeho parlamentu zo 16. decembra 2015 o predĺžení funkčného obdobia predsedu Európskeho orgánu pre cenné papiere a trhy (ESMA) (C8-0315/2015 – 2015/0905(NLE))
   (Schválenie)
   (2017/C 399/51)

      Európsky parlament,

               —

               so zreteľom na návrh Rady orgánov dohľadu Európskeho orgánu pre cenné papiere a trhy (ESMA) z 24. septembra 2015 predĺžiť funkčné obdobie predsedu ESMA o ďalšie päťročné obdobie (C8-0315/2015),

               —

               so zreteľom na článok 48 ods. 4 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (1),

               —

               so zreteľom na rokovací poriadok,

               —

               so zreteľom na správu Výboru pre hospodárske a menové veci (A8-0346/2015),

               A.

               keďže v roku 2011 v súlade s článkom 48 ods. 2 nariadenia (EÚ) č. 1095/2010 Rada orgánov dohľadu ESMA vymenovala prvého predsedu ESMA na základe otvoreného výberového konania na funkčné obdobie piatich rokov;

               B.

               keďže článok 48 ods. 4 nariadenia (EÚ) č. 1095/2010 stanovuje, že Rada orgánov dohľadu ESMA môže po zohľadnení hodnotenia uvedeného v danom ustanovení predĺžiť funkčné obdobie predsedu ESMA jedenkrát s výhradou potvrdenia Európskym parlamentom;

               C.

               keďže 24. septembra 2015 Rada orgánov dohľadu ESMA navrhla predĺžiť funkčné obdobie úradujúcemu predsedovi ESMA Stevenovi Maijoorovi o ďalšie päťročné obdobie a informovala o tom Európsky parlament;

               D.

               keďže Výbor pre hospodárske a menové veci usporiadal 17. novembra 2015 vypočutie úradujúceho predsedu ESMA Stevena Maijoora, počas ktorého Steven Maijoor predniesol úvodné vyhlásenie a následne odpovedal na otázky členov výboru;

               1.

               schvaľuje návrh predĺžiť funkčné obdobie Stevena Maijoora ako predsedu ESMA o ďalšie päťročné obdobie;

               2.

               poveruje svojho predsedu, aby postúpil toto rozhodnutie Rade, Komisii, ESMA a vládam členských štátov.

      (1)  Ú. v. EÚ L 331, 15.12.2010, s. 84.


title: Rozhodnutie Rady (EÚ) 2017/2428 z 30. novembra 2017 o uzavretí v mene Európskej únie a jej členských štátov Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii

text:
               23.12.2017

               SK

               Úradný vestník Európskej únie

               L 344/1

         ROZHODNUTIE RADY (EÚ) 2017/2428
   z 30. novembra 2017
   o uzavretí v mene Európskej únie a jej členských štátov Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 6 písm. a),
   so zreteľom na Akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady 2014/718/EÚ (2) bol podpísaný Protokol k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej (ďalej len „protokol“) s výhradou jeho uzavretia k neskoršiemu dátumu.

               (2)

               Protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie a jej členských štátov schvaľuje Protokol k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) uložiť v mene Európskej únie a jej členských štátov schvaľovaciu listinu stanovenú v článku 4 ods. 1 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 30. novembra 2017

            Za Radu

            predsedníčka

         K SIMSON

      (1)  Súhlas z 8. júna 2016.

      (2)  Rozhodnutie Rady 2014/718/EÚ z 8. októbra 2014 o podpise v mene Európskej únie a jej členských štátov Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 300, 18.10.2014, s. 3).


title: Rozhodnutie Rady (EÚ) 2018/4 z 18. decembra 2017 o pozícii, ktorá sa má v mene Európskej únie prijať v Spoločnom výbore EHP k zmene rokovacieho poriadku Spoločného výboru EHP

text:
               5.1.2018

               SK

               Úradný vestník Európskej únie

               L 2/5

         ROZHODNUTIE RADY (EÚ) 2018/4
   z 18. decembra 2017
   o pozícii, ktorá sa má v mene Európskej únie prijať v Spoločnom výbore EHP k zmene rokovacieho poriadku Spoločného výboru EHP
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3 písm. b) prvú zarážku,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Dohodou o účasti Bulharskej republiky a Rumunska v Európskom hospodárskom priestore (3), ktorá bola podpísaná 25. júla 2007, sa článok 129 ods. 1 Dohody o EHP mení tak, že sa bulharský a rumunský jazyk dopĺňajú do zoznamu jazykov Dohody o EHP.

               (3)

               Dohodou o účasti Chorvátskej republiky v Európskom hospodárskom priestore (4) (ďalej len „Dohoda o rozšírení EHP z roku 2014“), ktorá bola podpísaná 11. apríla 2014, sa článok 129 ods. 1 Dohody o EHP zmenil tak, že sa chorvátčina doplnila do zoznamu jazykov Dohody o EHP.

               (4)

               Rokovací poriadok Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994 (5) a zmenený rozhodnutím Spoločného výboru EHP č. 24/2005 z 8. februára 2005 (6), by sa preto mal zodpovedajúcim spôsobom zmeniť.

               (5)

               Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014, a príslušné rozhodnutie Spoločného výboru EHP by sa preto malo predbežne uplatňovať do nadobudnutia platnosti Dohody o rozšírení EHP z roku 2014.

               (6)

               Pozícia Únie v Spoločnom výbore EHP by preto mala byť založená na pripojených návrhoch rozhodnutí,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnom výbore EHP k navrhovaným zmenám rokovacieho poriadku Spoločného výboru EHP, je založená na návrhoch rozhodnutí Spoločného výboru EHP pripojených k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 18. decembra 2017

            Za Radu

            predsedníčka

         K. SIMSON

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú. v. EÚ L 221, 25.8.2007, s. 15.

      (4)  Ú. v. EÚ L 170, 11.6.2014, s. 18.

      (5)  Ú. v. ES L 85, 30.3.1994, s. 60.

      (6)  Ú. v. EÚ L 161, 23.6.2005, s. 54.

      NÁVRH
      ROZHODNUTIE SPOLOČNÉHO VÝBORU EHP č. …/2017
      z …,
      ktorým sa mení rokovací poriadok Spoločného výboru EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 92 ods. 3,
      keďže:

                  (1)

                  Na základe Dohody o účasti Bulharskej republiky a Rumunska v Európskom hospodárskom priestore (1), ktorá bola podpísaná 25. júla 2007, sa článok 129 ods. 1 Dohody o EHP zmenil tak, že sa bulharský a rumunský jazyk doplnili do zoznamu jazykov Dohody o EHP.

                  (2)

                  Dohoda o účasti Bulharskej republiky a Rumunska v Európskom hospodárskom priestore nadobudla platnosť 9. novembra 2011.

                  (3)

                  V rokovacom poriadku Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994 (2) a zmenený rozhodnutím Spoločného výboru EHP č. 24/2005 z 8. februára 2005 (3), by sa do zoznamu jazykov mali doplniť bulharský a rumunský jazyk. V dôsledku toho by sa zoznam jazykov v rokovacom poriadku Spoločného výboru EHP mal preto zodpovedajúcim spôsobom zmeniť,

            PRIJAL TOTO ROZHODNUTIE:
      Článok 1
      Rozhodnutie Spoločného výboru EHP č. 1/94 sa mení takto:

                  1.

                  Znenie článku 6 ods. 2 sa nahrádza takto:
                  „Znenia aktov ES, ktoré sa majú začleniť do príloh k dohode v súlade s článkom 102 ods. 1, sú v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku rovnako autentické tak, ako sú uverejnené v Úradnom vestníku Európskej únie. Vyhotovujú sa v islandskom a nórskom jazyku a Spoločný výbor EHP ich overuje spolu s príslušnými rozhodnutiami uvedenými v odseku 1.“

                  2.

                  Znenie článku 11 ods. 1 sa nahrádza takto:
                  „Rozhodnutia Spoločného výboru EHP, ktorými sa menia prílohy alebo protokoly k dohode, sa v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku uverejňujú v oddiele EHP Úradného vestníka Európskej únie a v islandskom a nórskom jazyku v dodatku EHP k Úradnému vestníku Európskej únie.“

            Článok 2
      Toto rozhodnutie nadobúda účinnosť dňom jeho prijatia.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L 221, 25.8.2007, s. 15.

         (2)  Ú. v. ES L 85, 30.3.1994, s. 60.

         (3)  Ú. v. EÚ L 161, 23.6.2005, s. 54.

      NÁVRH
      ROZHODNUTIE SPOLOČNÉHO VÝBORU EHP č. …/2017
      z …,
      ktorým sa mení rokovací poriadok Spoločného výboru EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 92 ods. 3,
      keďže:

                  (1)

                  Dohodou o účasti Chorvátskej republiky v Európskom hospodárskom priestore (1) (ďalej len „Dohoda o rozšírení EHP z roku 2014“), ktorá bola podpísaná 11. apríla 2014, sa článok 129 ods. 1 Dohody o EHP mení tak, že sa chorvátčina dopĺňa do zoznamu jazykov Dohody o EHP.

                  (2)

                  V rokovacom poriadku Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994 (2), zmenený rozhodnutím Spoločného výboru EHP č. 24/2005 z 8. februára 2005 (3) a ďalej zmenený rozhodnutím Spoločného výboru EHP č. […] z […] (4), by sa do zoznamu jazykov mal doplniť chorvátsky jazyk. V dôsledku toho by sa zoznam jazykov v rokovacom poriadku Spoločného výboru EHP mal preto zodpovedajúcim spôsobom zmeniť.

                  (3)

                  Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014 a toto rozhodnutie sa preto predbežne uplatňuje do nadobudnutia platnosti Dohody o rozšírení EHP z roku 2014,

            PRIJAL TOTO ROZHODNUTIE:
      Článok 1
      Rozhodnutie Spoločného výboru EHP č. 1/94 sa mení takto:

                  1.

                  Znenie článku 6 ods. 2 sa nahrádza takto:
                  „Znenia aktov ES, ktoré sa majú začleniť do príloh k dohode v súlade s článkom 102 ods. 1, sú v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku rovnako autentické tak, ako sú uverejnené v Úradnom vestníku Európskej únie. Vyhotovujú sa v islandskom a nórskom jazyku a Spoločný výbor EHP ich overuje spolu s príslušnými rozhodnutiami uvedenými v odseku 1.“

                  2.

                  Znenie článku 11 ods. 1 sa nahrádza takto:
                  „Rozhodnutia Spoločného výboru EHP, ktorými sa menia prílohy alebo protokoly k dohode, sa v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku uverejňujú v oddiele EHP Úradného vestníka Európskej únie a v islandskom a nórskom jazyku v dodatku EHP k Úradnému vestníku Európskej únie.“

            Článok 2
      Toto rozhodnutie nadobúda účinnosť dňa […] alebo dňom nadobudnutia platnosti Dohody o rozšírení EHP z roku 2014, podľa toho, čo nastane neskôr.
      Predbežne sa uplatňuje od 12. apríla 2014.
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L 170, 11.6.2014, s. 18.

         (2)  Ú. v. ES L 85, 30.3.1994, s. 60.

         (3)  Ú. v. EÚ L 161, 23.6.2005, s. 54.

         (4)  Ú. v. EÚ L …


title: Rozhodnutie Komisie (EÚ) 2018/59 z 11. januára 2018, ktorým sa mení rozhodnutie 2009/300/ES, pokiaľ ide o obsah a obdobie platnosti ekologických kritérií pri udeľovaní environmentálnej značky EÚ televízorom [oznámené pod číslom C(2018) 6] (Text s významom pre EHP )

text:
                  13.1.2018

                  SK

                  Úradný vestník Európskej únie

                  L 10/17

            ROZHODNUTIE KOMISIE (EÚ) 2018/59
      z 11. januára 2018,
      ktorým sa mení rozhodnutie 2009/300/ES, pokiaľ ide o obsah a obdobie platnosti ekologických kritérií pri udeľovaní environmentálnej značky EÚ televízorom

            [oznámené pod číslom C(2018) 6]

      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2 a 3,
      po porade s Výborom Európskej únie pre environmentálne označovanie,
      keďže:

                  (1)

                  Rozhodnutím Komisie 2009/300/ES (2) sa stanovujú konkrétne ekologické kritériá a požiadavky na posudzovanie a overovanie v prípade skupiny výrobkov „televízory“.

                  (2)

                  Platnosť súčasných ekologických kritérií, ako aj súvisiacich požiadaviek na posudzovanie a overovanie stanovených v rozhodnutí 2009/300/ES uplynie 31. decembra 2017.

                  (3)

                  Prvé kritérium stanovené v rozhodnutí 2009/300/ES, ktoré sa týka úspor energie, vychádza z existujúcich požiadaviek na energetické označovanie televízorov a ich ekodizajn stanovených v nariadení Komisie (ES) č. 642/2009 (3). V dôsledku toho sa environmentálna značka EÚ v súčasnosti udeľuje televízorom, ktoré majú označenie triedy energetickej účinnosti B podľa systému energetického označovania televízorov stanoveného v delegovanom nariadení Komisie (EÚ) č. 1062/2010 (4) (ďalej len „systém energetického označovania“). Trieda energetickej účinnosti B však nie je energeticky najúčinnejšia trieda na trhu v Únii. Prvé kritérium uvedené v rozhodnutí 2009/300/ES by sa preto malo aktualizovať s cieľom zabezpečiť, aby sa environmentálna značka EÚ udeľovala výrobkom, ktoré sú energeticky účinné.

                  (4)

                  Bol predložený návrh, aby sa najneskôr v roku 2019 nahradili súčasné požiadavky na energetické označovanie a ekodizajn televízorov novým súborom požiadaviek (5), tento návrh však zatiaľ nebol prijatý. Až do prijatia tohto návrhu by sa v rozhodnutí 2009/300/ES malo zmeniť kritérium „úspory energie“ tak, aby sa vzťahovalo na vyššie triedy energetickej účinnosti v aktuálnej verzii systému energetického označovania.

                  (5)

                  Vykonaným posúdením sa potvrdila relevantnosť a vhodnosť navrhovanej zmeny kritéria „úspory energie“ a potvrdila sa aj relevantnosť a vhodnosť všetkých ďalších súčasných ekologických kritérií pre televízory, ako aj súvisiacich požiadaviek na posudzovanie a overovanie stanovených v rozhodnutí 2009/300/ES. Po prijatí navrhovaných nových požiadaviek týkajúcich sa energetického označovania a ekodizajnu televízorov sa plánuje revízia kritérií environmentálnej značky.

                  (6)

                  Z dôvodov uvedených v odôvodneniach 4 a 5 a s cieľom poskytnúť dostatok času na revíziu súčasných ekologických kritérií po prijatí navrhovaných nových požiadaviek týkajúcich sa energetického označovania a ekodizajnu by sa malo obdobie platnosti súčasných kritérií a súvisiacich požiadaviek na posudzovanie a overovanie, zmenených týmto rozhodnutím, predĺžiť do 31. decembra 2019.

                  (7)

                  Rozhodnutie 2009/300/ES by sa preto malo zodpovedajúcim spôsobom zmeniť.

                  (8)

                  V prípade žiadostí a licencií spadajúcich pod kritériá uvedené v rozhodnutí 2009/300/ES by sa malo poskytnúť prechodné obdobie, aby mali držitelia licencií a žiadatelia dostatok času na prispôsobenie sa zmenám kritéria „úspory energie“.

                  (9)

                  Opatrenia stanovené v tomto rozhodnutí sú v súlade so stanoviskom výboru zriadeného na základe článku 16 nariadenia (ES) č. 66/2010,

            PRIJALA TOTO ROZHODNUTIE:
      Článok 1
      Článok 3 rozhodnutia 2009/300/ES sa nahrádza takto:

         „Článok 3
         Ekologické kritériá pre skupinu výrobkov „televízory“ a súvisiace požiadavky na posudzovanie a overovanie platia do 31. decembra 2019.“

      Článok 2
      Príloha k rozhodnutiu 2009/300/ES sa mení tak, ako sa stanovuje v prílohe k tomuto rozhodnutiu.
      Článok 3
      1.   Žiadosti o udelenie environmentálnej značky EÚ výrobkom patriacim do skupiny výrobkov „televízory“ predložené pred dňom prijatia tohto rozhodnutia sa posúdia v súlade s podmienkami stanovenými v znení rozhodnutia 2009/300/ES platnom v deň bezprostredne predchádzajúci dňu prijatia tohto rozhodnutia (ďalej len „staré znenie rozhodnutia 2009/300/ES“).
      2.   Žiadosti o udelenie environmentálnej značky EÚ výrobkom patriacim do skupiny výrobkov „televízory“ predložené do jedného mesiaca odo dňa prijatia tohto rozhodnutia môžu vychádzať buď z kritérií stanovených v starom znení rozhodnutia 2009/300/ES, alebo z kritérií stanovených v znení uvedeného rozhodnutia zmenenom týmto rozhodnutím.
      3.   Licencie na environmentálnu značku EÚ udelené v súlade s kritériami stanovenými v starom znení rozhodnutia 2009/300/ES sa môžu používať 6 mesiacov odo dňa prijatia tohto rozhodnutia.
      Článok 4
      Toto rozhodnutie je určené členským štátom.

         V Bruseli 11. januára 2018

               Za Komisiu

            Karmenu VELLA

               člen Komisie

         (1)  Ú. v. EÚ L 27, 30.1.2010, s. 1

         (2)  Rozhodnutie Komisie 2009/300/ES z 12. marca 2009, ktorým sa ustanovujú revidované ekologické kritériá pri udeľovaní európskej environmentálnej značky Spoločenstva televízorom (Ú. v. EÚ L 82, 28.3.2009, s. 3).

         (3)  Nariadenie Komisie (ES) č. 642/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES o požiadavkách na ekodizajn televízorov. (Ú. v. EÚ L 191, 23.7.2009, s. 42).

         (4)  Delegované nariadenie Komisie (EÚ) č. 1062/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie televízorov energetickými štítkami (Ú. v. EÚ L 314, 30.11.2010, s. 64).

         (5)  COM(2016) 773 final. http://eur-lex.europa.eu/legal-content/SK/TXT/?qid=1490877945963&uri=CELEX:52016DC0773.

         PRÍLOHA
         V prílohe k rozhodnutiu 2009/300/ES sa kritérium 1 (úspora energie) mení takto:

                     1.

                     v písmene b) (maximálna spotreba energie) sa výraz „≤ 200 W“ nahrádza výrazom „≤ 100 W“;

                     2.

                     všetky štyri odseky v písmene c) (energetická účinnosť) sa nahrádzajú takto:
                     „Televízory musia v prípade ďalej uvedenej triedy energetickej účinnosti alebo eventuálne v prípade účinnejšej triedy energetickej účinnosti spĺňať špecifikácie koeficientu energetickej účinnosti uvedené v prílohe I k delegovanému nariadeniu Komisie (EÚ) č. 1062/2010 (*1):

                                 i.

                                 trieda energetickej účinnosti A pre spotrebiče s uhlopriečkou viditeľnej časti obrazovky ≤ 90 cm (alebo 35,4 palca);

                                 ii.

                                 trieda energetickej účinnosti A+ (A v prípade spotrebičov s UHD) pre spotrebiče s uhlopriečkou viditeľnej časti obrazovky > 90 cm (alebo 35,4 palca) a < 120 cm (alebo 47,2 palca);

                                 iii.

                                 trieda energetickej účinnosti A++ (A+ v prípade spotrebičov s UHD) pre spotrebiče s uhlopriečkou viditeľnej časti obrazovky ≥ 120 cm (alebo 47,2 palca);

                           V tomto bode skratka ‚UHD‘ znamená ‚Ultra High Definition‘ (*2) – ultravysoké rozlíšenie, ktoré je normalizované na dve hodnoty rozlíšenia 3 840 × 2 160 pixelov (UHD-4K) alebo 7 680 × 4 320 pixelov (UHD-8K).

                        (*1)  Delegované nariadenie Komisie (EÚ) č. 1062/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie televízorov energetickými štítkami (Ú. v. EÚ L 314, 30.11.2010, s. 64)."

                        (*2)  Odporúčanie Medzinárodnej telekomunikačnej únie (ITU) BT.2020.“;"

                     3.

                     v časti nazvanej „Posudzovanie a overovanie [písm. a) až c)]“:

                                 a)

                                 sa prvý odsek nahrádza takto:
                                 „Žiadateľ musí na preukázanie súladu s podmienkami stanovenými v písmene a) predložiť správu o skúške modelu(-ov) televízora týkajúcu sa skúšky vykonanej podľa normy EN 50564 a na preukázanie súladu s podmienkami stanovenými v písmene b) a c) musí predložiť správu o skúške týkajúcu sa skúšky vykonanej použitím postupov merania a metód uvedených v odsekoch 1 a 2 prílohy VII k delegovanému nariadeniu (EÚ) č. 1062/2010. Okrem toho sa v správe musí uviesť trieda energetickej účinnosti a uhlopriečka viditeľnej časti obrazovky.“;

                                 b)

                                 tretí odsek sa vypúšťa.


title: Rozhodnutie Rady z 23. januára 2018, ktorým sa vymenúvajú štyria členovia a piati náhradníci správnej rady Agentúry pre spoluprácu regulačných orgánov v oblasti energetiky

text:
               25.1.2018

               SK

               Úradný vestník Európskej únie

               C 27/3

         ROZHODNUTIE RADY
   z 23. januára 2018,
   ktorým sa vymenúvajú štyria členovia a piati náhradníci správnej rady Agentúry pre spoluprácu regulačných orgánov v oblasti energetiky
   (2018/C 27/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (1), a najmä na jeho článok 12,
   keďže:

               (1)

               V nariadení (ES) č. 713/2009 sa ustanovuje, že Rada vymenúva piatich členov správnej rady Agentúry pre spoluprácu regulačných orgánov v oblasti energetiky a ich náhradníkov (ďalej len „správna rada“).

               (2)

               V súlade s nariadením (ES) č. 713/2009 člen správnej rady nie je členom rady regulačných orgánov a členovia správnej rady konajú nezávisle a objektívne vo verejnom záujme.

               (3)

               Na základe rozhodnutia z 22. decembra 2009 (2) Rada vymenovala do správnej rady troch členov a troch náhradníkov na šesť rokov a dvoch členov a dvoch náhradníkov na štyri roky od dátumu uverejnenia uvedeného rozhodnutia. Rozhodnutím z 15. novembra 2013 (3) Rada vymenovala do správnej rady dvoch členov a troch náhradníkov na štyri roky od 28. januára 2014. Rozhodnutím z 15. januára 2016 (4) Rada vymenovala do správnej rady troch členov a dvoch náhradníkov na štyri roky od 28. januára 2016. Okrem toho Rada vymenovala do správnej rady jedného náhradníka na dva roky od 28. januára 2016.

               (4)

               Vzhľadom na to, že dvom členom a dvom náhradníkom uplynie štvorročné funkčné obdobie a jednému náhradníkovi dvojročné funkčné obdobie a vzhľadom na odstúpenie jedného člena so štvorročným funkčným obdobím by sa mali vymenovať traja členovia a traja náhradníci, ktorí ich nahradia. Okrem toho vzhľadom na skutočnosť, že jeden kandidát, ktorý v súčasnosti vykonáva funkčné obdobie náhradníka, by sa mal vymenovať za člena na štyri roky, by sa na vykonávanie tohto mandátu na zvyšok funkčného obdobia mal vymenovať iný náhradník.

               (5)

               Okrem toho by sa vzhľadom na odstúpenie pána Georgiosa SHAMMASA z Cypru ako člena a pána Martina HANSENA z Dánska ako náhradníka z funkcie, do ktorej boli vymenovaní na štyri roky, mal v súlade so spoločným vyhlásením, ktoré vydali Cyprus a Dánsko na zasadnutí Coreperu 2. decembra 2015, vymenovať pán Martin HANSEN za člena správnej rady na obdobie dvoch rokov od 28. januára 2018 a pán Georgios SHAMMAS by sa mal vymenovať za náhradníka správnej rady na obdobie dvoch rokov od 28. januára 2018,

         PRIJALA TOTO ROZHODNUTIE:
   Článok 1
   Za členov správnej rady sa na štyri roky od 28. januára 2018 vymenúvajú:

               —

               pán Jochen PENKER, Rakúsko,

               —

               pán Jurijs SPIRIDONOVS, Lotyšsko.

         Článok 2
   Za členov správnej rady sa na dva roky od 28. januára 2018 vymenúvajú:

               —

               pán Michel THIOLLIÈRE, Francúzsko,

               —

               pán Martin HANSEN, Dánsko.

         Článok 3
   Za náhradníkov správnej rady sa na štyri roky od 28. januára 2018 vymenúvajú:

               —

               pán Pál KOVÁCS, Maďarsko,

               —

               pán Paweł PIKUS, Poľsko,

               —

               pán Diego VÁZQUEZ TEIJEIRA, Španielsko.

         Článok 4
   Za náhradníkov správnej rady sa na dva roky od 28. januára 2018 vymenúvajú:

               —

               pán Ľubomír KUCHTA, Slovensko,

               —

               pán Georgios SHAMMAS, Cyprus.

         Článok 5
   Toto rozhodnutie nadobúda účinnosť dňom jeho prijatia.

      V Bruseli 23. januára 2018

            Za Radu

            predseda

         V. GORANOV

      (1)  Ú. v. EÚ L 211, 14.8.2009, s. 1.

      (2)  Rozhodnutie Rady z 22. decembra 2009 ktorým sa vymenúvajú piati členovia a piati náhradníci správnej rady Agentúry pre spoluprácu regulačných orgánov v oblasti energetiky (Ú. v. EÚ C 21, 28.1.2010, s. 1).

      (3)  Rozhodnutie Rady z 15. novembra 2013, ktorým sa vymenúvajú dvaja členovia a traja náhradníci správnej rady Agentúry pre spoluprácu regulačných orgánov v oblasti energetiky (Ú. v. EÚ C 337, 19.11.2013, s. 8).

      (4)  Rozhodnutie Rady z 15. januára 2016, ktorým sa vymenúvajú traja členovia a traja náhradníci správnej rady Agentúry pre spoluprácu regulačných orgánov v oblasti energetiky (Ú. v. EÚ C 19, 20.1.2016, s. 6).